laion/Wikipedia-Exotic huggingface dataset:
ტემპლო-მაიორი

ტემპლო მაიორი (ესპ. Templo Mayor — „დიდი ტაძარი“), ზოგჯერ უწოდებენ უიცილოპოჩტლის პირამიდას — კულტური ნაგებობების კომპლექსი აცტეკების სახელმწიფოს დედაქალაქში, ტენოჩტიტლანში (თანამედროვე მეხიკო). პირამიდა ქალაქის რიტუალურ რაიონზე 60 მეტრ სიმაღლეზე აღიმართებოდა, მის თავზე იდგა უიცილოპოჩტლისა (მზისა და ომის ღმერთი) და ტლალოკის (წვიმისა და მოსავლიანობის ღმერთი) პატივსაცემად აგებული ორი ტაძარი. ტემპლო მაიორი აშენდა 1325 წელს, ხოლო XVI საუკუნის დასაწყისისთვის ტაძრები მექსიკის ტერიტორიაზე მცხოვრები აცტეკების (იმ დროისთვის 300 ათასი ადამიანი) რელიგიური ცხოვრების ცენტრი გახდა. მრავალი პატარა შენობა და პლატფორმა ტაძრის გარშემო ქმნიდა კომპლექსს. ერთ-ერთ პლატფორმაზე, რომელიც ტაძრისკენ მიდიოდა, გაკეთებულია რელიეფი, რომელიც გამოსახავდა ცომპანტლის — თავის ქალების საყრდენს. კომპლექსის დიდი ნაწილი განადგურებულია 1521 წელს ესნაპელი კონკისტადორების მიერ ამერიკის დაპყრობის პერიოდში, ერნან კორტესის მეთაურობით. ქვედა ნაწილის ნარჩენები იპოვეს 1978 წლის 21 თებერვალს. გათხრები გრძელდებოდა 1982 წლამდე, ამჟამად ნანგრევები და მუზეუმი მნახველებისთვის ღიაა. ვიკისაწყობში არის გვერდი თემაზე: ტემპლო-მაიორი ტემპლო მაიორის მუზეუმის ძირითადი საიტი დაარქივებული 2009-12-13 საიტზე Wayback Machine. (ესპანური) ტემპლო მაიორის მუზეუმის საიტი დაარქივებული 2005-06-13 საიტზე Wayback Machine. (ინგლისური) ღმერთების პატივსაცემი უძველესი ადგილები დაარქივებული 2005-05-14 საიტზე Wayback Machine.
ნორვეგიული ენა

ნორვეგიული ენა (თვითსახელი norsk [nɔʂk]) — ჩრდილოგერმანიკული ენა, რომელზეც ლაპარაკობენ ნორვეგიაში და ამ ქვეყნის ოფიციალური ენის სტატუსს ატარებს. ნორვეგიულთან ერთად შვედური, დანიური, ფარერული და ისლანდიური სკანდინავიურ ენებს მიეკუთვნებიან. ყველაზე ახლოს ნორვეგიულთან ფარერული და ისლანდიური ენები დგას. კანონმდებლობითა და ხელისუფლების წესდებით ლიტერატურული ნორვეგიულის ორი ფორმა არსებობს – ბუკმოლი Bokmål („წიგნის ენა“) და ნიუნორსკი Nynorsk („ახალნორვეგიული“). სამეტყველო ნორვეგიულის სტანდარტიზებული ვარიანტი არ არსებობს, ანუ ნებისმიერ ნორვეგიელს შეუძლია საკუთარ დიალექტზე ისაუბროს. ნორვეგიულ ანბანში არის 29 ასო, ამათგან ასოები c, q, w, x და z გამოიყენება მხოლოდ ნასესხებ სიტყვებში(არანორვეგიული წარმოშობის). ლათინური ანბანისგან განსხვავებით ნორვეგიულ ანბანში დამატებულია სამი ხმოვანი ასობგერა Ææ, Øø, Åå. Ææ გამოითქმის როგორც a ინგლისურ სიტყვა back-ში. Øø-ს გამოთქმისას მოამრგვალეთ ტუჩები და სცადეთ გამოთქვათ ე , Åå გამოითქმის როგორც ო. ფრაზები და სიტყვები გამარჯობა! - Hei! - ჰაი დილა მშვიდობისა! - God morgen! - გუ მორნ დღე მშვიდობისა! - God dag! - გუ დაგ საღამო მშვიდობისა! - God kveld! - გუ ქველ ღამე მშვიდობისა - God natt - გუ ნათ კეთილი იყოს თქვენი მობრძანება - Velkommen - ველქომნ როგორ ხარ? - Hvordan går det (med deg)? /Hvordan har du det? - ვორდან გორ დე (მე დაი)?/ ვორან ჰარ დუ დე? კარგად - det går Bra (med meg). / jeg har det bra. - დე გორ ბრა (მე მაი)/ ჲაი ჰარ დე ბრა ცუდად - ikke bra - იქე ბრა. გმადლობთ - Takk - თაქ დიდი მადლობა - Tusen takk/ takk skal du ha - თჲუსენ თაქ, თაქ სქალ დუ ჰა ლაპარაკობთ ინგლისურად/ქართულად? - Snakker du engelsk/georgisk? - სნაქერ დიუ ენგელსქ/გეორგის? მე (არ) ვლაპარაკობ ნორვეგიულად - Jeg snakker (ikke) norsk - ჲაჲ სნაქერ (იქე) ნორშქ კი / არა - Ja / Nei - ჲა / ნაჲ ნახვამდის - Ha det (bra)- ჰა დე (ბრა) შეხვედრამდე - Vi sees - ვი სეს მიყვარხარ - Jeg elsker deg - ჲაი ელსქერ დაჲ მენატრები - Jeg savner deg - ჲაი სავნერ დაჲ მე მქვია... - Jeg heter... - ჲაი ჰეთერ.... რა გქვია? - Hva heter du? - ვა ჰეთერ დუ? საიდან ხარ? - Hvor er du fra?/hvor kommer du fra? - ვორ არ დუ ჶრა?/ვორ ქომმერ დუ ჶრა? მე ვარ საქართველოდან - Jeg er fra Georgia,/ jeg kommer fra Georgia - ჲაი არ ჶრა გეორგია,/ ჲაი ქომმერ ჶრა გეორგია. - რიცხვები ნორვეგიულ-ქართული ლექსიკონი
ოსკარის 85-ე დაჯილდოება

ოსკარის 85-ე დაჯილდოების ცერემონია — საუკეთესო ფილმებისა და კინოხელოვანების რიგით 85-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2013 წლის 24 თებერვალს დოლბის თეატრში, ლოს-ანჯელესში, კალიფორნიის შტატში და მასში მონაწილეობა მიიღეს 2012 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. შოუს მასპინძელი იყო სეთ მაკფერლეინი. ამ დაჯილდოებაზე ყველაზე მეტი, 12 ნომინაცია მიიღო სტივენ სპილბერგის ფილმმა „ლინკოლნმა“. ↑ "SETH MACFARLANE TO HOST 85TH OSCARS®, AIRING LIVE ON ABC, SUNDAY, FEBRUARY 24, 2013". ABC Media Net. American Broadcasting Company. October 11, 2012. Retrieved October 11, 2012.ABC Media Net. American Broadcasting Company. October 11, 2012. Retrieved October 11, 2012. ↑ Wang, Yamei. "85th Academy Awards to be held at former Kodak Theater: AMPAS". Retrieved October 11, 2012.
პელაგიანობა

პელაგიანობა — ქრისტიანი ბერის პელაგიუსის (დაახლ. 360-418 წწ.) მოძღვრება. გავრცელებული იყო ხმელთაშუა ზღვისპირა ქვეყნებში V საუკუნის დასაწყისში. ავგუსტინე ნეტარის კონცეფციის საპირისპიროდ, პელაგიანობა განსაკუთრებულ მნიშვნელობას ანიჭებდა ადამიანის ნების თავისუფლებას, პიროვნების შინაგან შესაძლებლობებს ზნეობრივი სრულქმნისა და ხსნის მისაღწევად; უარყოფდა ცოდვის მემკვიდრეობით ძალას, ეფესოს მესამე მსოფლიო საეკლესიო კრებაზე (431 წ.) პელაგიანობა დაგმეს და მწვალებლობად გამოაცხადეს. ქართული საბჭოთა ენციკლოპედია, ტ. 8, თბ., 1984. — გვ. 13.
ბრწყინვალე გონების მუდმივი ნათება

ბრწყინვალე გონების მუდმივი ნათება (ინგლ. Eternal Sunshine of the Spotless Mind) — 2004 წლის რომანტიკული სამეცნიერო ფანტასტიკის ჟანრის მხატვრული ფილმი. მისი ორი მთავარი გმირი საკუთარი მეხსიერების წაშლას ცდილობს. ფილმის სახელი ალექსანდერ პოუპის ლექსიდანაა ნასესხები. ფილმის რეჟისორია მიშელ გონდრი. მთავარ როლებს ასრულებენ ჯიმ კერი და კეიტ უინსლეტი. ყურადღება!  ქვემოთ მოყვანილია სიუჟეტის და/ან დასასრულის დეტალები. ჯოელ ბარიში გაიგებს, რომ კლემენტინამ ჩაიტარა ექსპერიმენტული პროცედურა, რომლითაც ტვინიდან წაშალა მეხსიერება მათი რომანის შესახებ. პროცედურა დოქტორმა მირცვიაკმა ჩაატარა. მეხსიერების აღდგენა შეუძლებელია. ჯოელმა გადაწყვეეტს, თავადაც იგივე პროცედურა ჩაიტაროს. ოპერაციას დოქტორის ტექნიკოსები, სტენი და პატრიკი ატარებენ. ოპერაციის მიმდინარეობისას ჯოელის სიზმრებში კლემენტინა ქრება და ჯოელს ტექნიკოსების ხმები ესმის. ჯოელის გონება ცდილობს შეინარჩუნოს მეხსიერება კლემენტინას შესახებ. ჯოელი მის შესახებ მეხსიერებისს საკუთარ ბავშვობაში დამალვას ცდილობს. ის იხსენებს მათი შეხვედრის პირველ დღეს. ჯოელ ბარიში და კლემენტინა ერთმანეთს ხელახლა მატარებელში შეხვდებიან. ჯიმ კერი — ჯოელ ბარიში კეიტ უინსლეტი — კლემენტინა კრუჩინსკი კირსტენ დანსტი — მერი სვევო მარკ რუფალო — სტენ ფინკი ელაიჯა ვუდი — პატრიკი ტომ უილკინსონი — დოქტორი მირცვიაკი გამარჯვება ოსკარი საუკეთესო ორიგინალური სცენარისთვის: მიშელ გონდრი, ჩარლი კაუფმანი, პიტერ ბისმუთი BAFTA საუკეთესო ორიგინალური სცენარისთვის: ჩარლი კაუფმანი BAFTA საუკეთესო მონტაჟისთვის: ვალდის ოსკარდოტირი ნომინაცია ოსკარი საუკეთესო მსახიობი ქალისთვის: კეიტ უინსლეტი „ბრწყინვალე გონების მუდმივი ნათება“ — Allmovie-ზე „ბრწყინვალე გონების მუდმივი ნათება“ — Rotten Tomatoes „ბრწყინვალე გონების მუდმივი ნათება“ — Box Office Mojo-ზე ბრწყინვალე გონების მუდმივი ნათება დაარქივებული 2013-03-26 საიტზე Wayback Machine. როჯერ ებერტის მიმოხილვა (ინგლისური)
ისლანდიური ენა

ისლანდიური ენა (íslenska [islεnska]) — ისლანდიის ოფიციალური ენა, გავრცელებულია ისლანდიაში, საუბრობს დაახლოებით 300 000 ადამიანი. მიეკუთვნება სკანდინავიურ ენათა ოჯახს. უახლოესი მონათესავე ენაა ფარერული. ძველისლანდიური ენა ჩამოყალიბდა ერთ-ერთი დასავლეთ სკანდინავიური დიალექტის საფუძველზე. თანამედროვე ისლანდიური ენა ე.წ. კუნძულოვან სკანდინავიურ ენებს განეკუთვნება, რომელიც დიდი ხნის მანძილზე სხვა ენებისგან იზოლირებულად ვითარდებოდა. ისლანდიურ ენაზე მოლაპარაკეთა უდიდესი ნაწილი ისლანდიაში ცხოვრობს, დაახლოებით 300 000 კაცი (2010). დანიაში დაახლოებით 8165 კაცი ფლობს ისლანდიურს, რომელთაგან 3000-3500 სტუდენტია. ისლანდიურად ლაპარაკობს აგრეთვე 5655 კაცი აშშ-ში, (2000 წლის აღწერით) და 2385 კანადაში (2001 წლის აღწერით) ძირითადად გიმლისა და მანიტობაში. ისლანდიის გარეთ ემიგრანტთა კომუნებში ამ ენაზე მოლაპარაკეთა რაოდენობა მცირდება. მოლაპარაკეთა საერთო რაოდენობა 310 ათასი კაცია 2009 წლის აღწერით. ისლანდიური ლიტერატურა ისლანდიური სახელები ისლანდიური ფრაზეოლოგიზმების ლექსიკონი ვიკიტრაველზე მოგონებები ახალი ისლანდიიდან: ჰეიმსკრინგლა, 1935
სტრელნა

სტრელნა (რუს. Стрельна) — დაბა რუსეთში, ფედერალური მნიშვნელობის ქალაქ სანქტ-პეტერბურგში, პეტროდვორცოვის რაიონში. მდებარეობს ფინეთის ყურის ნაპირას, მდინარეების სტრელკისა და კიკენკის სანაპიროებზე. 2002 წლის აღწერით მოსახლეობა 12 751, ხოლო 2010 წლის აღწერით 12 452 ადამიანს შეადგენდა. ქალაქში გადის პეტერგოფის ავტომაგისტრალი და ოქტომბრის სარკინიგზო ხაზი, ასევე ქალაქში გადის რუსეთში პირველი ელექტრო მატარებლების ხაზი. სტრელნაში მდებარეობს გერმანული კომპანია „BSH Bosch und Siemens Hausgeräte GmbH-ის“ მაცივრების მწარმოებელი ქარხანა. იუნესკოს მსოფლიო მემკვიდრეობის ძეგლები რუსეთში ოფიციალური საიტი სტრელნის რუკა პეტერბურგის მეგზური,სტრელნა. დაარქივებული 2007-12-20 საიტზე Wayback Machine. სტრელნის ღირსშესანიშნაობები დაარქივებული 2013-01-06 საიტზე Wayback Machine. ↑ Госкомстат РФ. Итоги ВПН 2010. Том 1. Численность и размещение населения: 11. Численность населения России, федеральных округов, субъектов Российской Федерации, городских округов, муниципальных районов, городских и сельских поселений
საქართველოს ენერგეტიკის სამინისტრო

საქართველოს ენერგეტიკის სამინისტრო — საქართველოს ყოფილი სამინისტრო 2004-2017 წწ. 2017 წლის 15 დეკემბერს ენერგეტიკის სამინისტრო შეუერთდა ეკონომიკისა და მდგრადი განვითარების სამინისტროს. ზურაბ მინდელი, 1991 - 24 ნოემბერი, 1992 რევაზ არველაძე, 24 ნოემბერი, 1992 – 21 დეკემბერი, 1995 დავით ზუბიტაშვილი, 21 დეკემბერი, 1995 – 16 ნოემბერი, 1998 თემურ გიორგაძე, 16 ნოემბერი, 1998 — 19 ნოემბერი, 1999 დავით მირცხულავა, 19 ნოემბერი, 1999 — 12 აგვისტო, 2003 მამუკა ნიკოლაიშვილი, 14 აგვისტო, 2003 — 17 თებერვალი, 2004 ნიკა გილაური, 17 თებერვალი, 2004 — 30 აგვისტო, 2007 ალექსანდრე ხეთაგური, 30 აგვისტო, 2007 — 13 აგვისტო, 2012 ვახტანგ ბალავაძე, 13 აგვისტო, 2012 — 25 ოქტომბერი, 2012 კახა კალაძე, 25 ოქტომბერი, 2012 - 10 ივლისი, 2017 ილია ელოშვილი, 12 ივლისი, 2017 – 14 დეკემბერი, 2017 საქართველოს კანონში ცვლილების შეტანის თაობაზე (2017 წლის 7 დეკემბერი #1620-რს) საქართველოს კანონის შესაბამისად, შეუერთდა ეკონომიკისა და მდგრადი განვითარების სამინისტროს. საქართველოს მთავრობა ↑ საქართველოს კანონი „საქართველოს მთავრობის სტრუქტურის, უფლებამოსილებისა და საქმიანობის წესის შესახებ“ საქართველოს კანონში ცვლილების შეტანის თაობაზე. დაარქივებულია ორიგინალიდან — 2021-01-09. ციტირების თარიღი: 2021-01-07.
პელასგები

პელასგები — ძველი ტომები, ანტიკური ტრადიციით, წინაბერძნული ტომი. სახელწოდებას ხშირად კრებითი მნიშვნელობით იყენებენ მთელი იმ მოსახლეობის აღსანიშნავად, რომელიც ბალკანეთის ნახევარკუნძულის და ეგეოსის ზღვის აუზში ბინადრობდა ელინთა დამკვიდრებამდე. ძვ. წ. XIV-XIII საუკუნეებში პელასგები ისევე როგორც სხვა წინაბერძნული ტომები (კარიელები, ლელეგები), ძირითადად მცირე აზიის დასავლეთში გადმოსახლებულან, რასაც ადასტურებენ ხეთური და ბერძნული წყაროები. ჰომეროსის მიხედვით, ტროის ომში პელასგები უკვე ტროელების ანატოლიელ მოკავშირეთა შორის ყოფილან. პელასგებს მკვლევარნი უკავშირებენ ეგვიპტური წყაროების Pw-z-s-ty-ს – ზღვის ხალხთა ერთ-ერთ წარმომადგენელს, ხეთურ Parista-ს – მცირე აზიის დასავლეთში ბინადარ ტომს, სემიტურ – Pelestim-ს – ბიბლიურ ფილისტიმელებს. ძვ. წ. I ათასწლეულის I ნახევარში პელასგები უკვე ასიმილირებულნი არიან. პელასგების ენიდან შემოგვრჩა მხოლოდ ბერძნულში შემონახული ცალკეული ტერმინები. პელასგების წარმომავლობის საკითხებზე არ არის აზრთა ერთიანობა. ზოგნი მათ მიიჩნევენ ინდოევროპულ, ზოგნი - სემიტურ ტომებად. ბოლო ხანებში უფრო არაინდოევროპულობის იდეა მძლავრობს. ამას ხელი შეუწყო არქეოლოგიურმა აღმოჩენებმა მცირე აზიაში და იმ რეგიონის დადგენამ, საიდანაც არაევროპულ მედიტერანულ (რომელთაც პელასგებიც ეკუთვნოდნენ) ტომთა გავრცელება უნდა დაწყებულიყო. წამოყენებულია თვალსაზრისი იბერიულ-კავკასიურ, კერძოდ კი ქართველურ ტომთა ახლო მიმართების შესახებ პელასგებთან, რასაც საფუძვლად უდევს მრავალი ენობრივი პარალელი, ანტიკურ წყაროთა მონაცემები და არქეოლოგიური მასალა. ბარბაროსი ეტრუსკები ზღვის ხალხები ქართული საბჭოთა ენციკლოპედია, ტ. 8, თბ., 1984. — გვ. 14.
პერუნი

პერუნი — ძველი სლავების პანთეონის უზენაესი ღვთაება, ჭექა-ქუხილისა და ელვის ღმერთი. კიევსა და ნოვგოროდში პერუნის გამოსახულებები იდგა მისადმი მიძღვნილ სამლოცველოებში. პერუნის კულტი მოსპეს X საუკუნეში ქრისტიანობის მიღებისთანავე. ადარებენ საერთო ინდოევროპულ, კერძოდ ხეთურ სიტყვას Peruna – „კლდე“. ქართული საბჭოთა ენციკლოპედია, ტ. 8, თბ., 1984. — გვ. 38. A description of petroglyphs of Perun (Kresnik) in a subterranean Early Slavic shrine in Slovenia Perun: history and symbolism
მიშელ პფაიფერი

მიშელ პფაიფერი (ინგლ. Michelle Pfeiffer; 29 აპრილი, 1958, სანტა-ანა, კალიფორნია) — ამერიკელი მსახიობი და მომღერალი ქალი. შესრულებული როლებისთვის სამჯერ იყო წარდგენილი ოსკარზე, ერთხელ მთავარი, ხოლო ორჯერ - მეორეხარისხოვანი როლის შესრულებითვის. შეგიძლიათ იხილოთ მედიაფაილები თემაზე „მიშელ პფაიფერი“ ვიკისაწყობში. მიშელ პფაიფერი კინოფილმების ინტერნეტ-მონაცემთა ბაზაში მიშელ პფაიფერი TCM-ის კინოფილმების მონაცემთა ბაზაში მიშელ პფაიფერი — AllMovie მიშელ პფაიფერი — Rotten Tomatoes მიშელ პფაიფერი — ჰოლივუდის დიდების ხეივნის ცნობარი მიშელ პფაიფერი Instagram-ზე
პეტრე პატრიკიოსი

პეტრე პატრიკიოსი (დ. დაახლ. 500 - გ. დაახლ. 565) — ბიზანტიელი ისტორიკოსი და დიპლომატი. თავისი დროის უგანათლებულესი ადამიანი და ბრწყინვალე ადვოკატი. იგი მალე დაწინაურდა სასხლის კარზე და წარგზავნეს იტალიაში ოსტგუთებთან მოსალაპარაკებლად. იუსტინიანე I-მა დააჯილდოვა მაგისტრის წოდებით. პეტრე პატრიკიოსი ავტორია ნაშრომისა „ისტორიანი“, რომელმაც ფრაგმენტების სახით მოაღწია სხვა ისტორიკოსთა თხზულებებში. ქართული საბჭოთა ენციკლოპედია, ტ. 8, თბ., 1984. — გვ. 46. Antonopoulos, Panagiotis T. (1985). „Petrus Patricius. Some Aspects of his Life and Career“, From Late Antiquity to Early Byzantium: Proceedings of the Byzantinological Symposium in the 16th International Eirene Conference. Prague, Czech Republic, გვ. 49–53.
პექჩე

პექჩე — კორეის სამი უძველესი სამეფოდან (კოგურიო, პექჩე, სილა) ერთ-ერთი. ვარაუდობენ, რომ აღმოცენდა ახალი წელთაღრიცხვის დასაწყისში. პექჩეს სოციალურ-ეკონომიკური წყობილება ნაკლებადაა შესწავლილი. ისტორიკოსების ერთ ნაწილს მიაჩნია, რომ პექჩე მონათმფლობელური სახელმწიფო იყო, სხვები პექჩეს ფეოდალურ ურთიერთობათა ჩამოყალიბების პერიოდის სახელმწიფოდ თვლიან. 663 წელს სილასა და ჩინეთის დინასტიის ტანის წინააღმდეგ ომის შედეგად პექჩემ არსებობა შეწყვიტა. VII საუკუნის ბოლოს პექჩეს ტერიტორია სილას გადაეცა. კოგურიო სილა ქართული საბჭოთა ენციკლოპედია, ტ. 8, თბ., 1984. — გვ. 52.
ალბერტო ბოტია

ალბერტო ტომას ბოტია რავასკო (ესპ. Alberto Tomás Botía Rabasco; 27 იანვარი 1989, მურსია, ესპანეთი) — ესპანელი ფეხბურთელი, ლა ლიგის კლუბ „სევილიის“ და ესპანეთის ეროვნული ნაკრების ცენტრალური მცველი. ბოტიამ საფეხბურთო კარიერა მშობლიურ „მურსიაში“ დაიწყო. 2003 წელს ბარსელონას ახალგაზრდულ გუნდში მოხვდა. 2009 წლის 30 მაისს ჰქონდა დებიუტი ძირითად შემადგენლობაში სეზონის უკანასკნელ მატჩში „დეპორტივოს“ წინააღმდეგ. 2009 წლის 14 ივლისს გადავიდა ხიხონის „სპორტინგში“ 1 წლიანი არენდით. ერთი წლის შემდეგ კი „ხიხონურ“ კლუბთან 4 წლიანი კონტრაქტი გააფორმა, „ბარსელონამ“ კი მისი გამოსყიდვის უფლება დაიტოვა, 2012 წლის ზაფხულში ალბერტო ანდალუსიურ „სევილიაში“ გადაბარგდა. 2011 წლის ევროპის ახალგაზრდულ ჩემპიონატზე ყველა შეხვედრა ძირითად შემადგენლობაში დაიწყო და ნაკრებთან ერთად ჩემპიონის ტიტულიც მოიპოვა. 2011 წლის 25 აგვისტოს ესპანეთის ეროვნული ნაკრების მთავარმა მწვრთნელმა ვისენტე დელ ბოსკემ ბოტია ნაკრებში გამოიძახა. ჩილეს ეროვნულ ნაკრებთან ამხანაგური შეხვედრის ჩასატარებლად და ლიხტენშტეინთან ევრო 2012-ის შესარჩევი მატჩის გასამართად, თუმცა დელ ბოსკეს ის მოედანზე არ გაუყვანია. „სევილიას“ ოფიციალური პროფილი დაარქივებული 2013-09-01 საიტზე Wayback Machine. BDFutbol-ის პროფილი Futbolme-ს პროფილი (ესპანური) ალბერტო ბოტია — ფიფას ჩანაწერი[დაარქივებული] Transfermarkt-ის პროფილი
პიდნის ბრძოლა

პიდნის ბრძოლა — ბრძოლა მაკედონელებსა და რომაელებს შორის. გაიმართა ძვ. წ. 168 წლის ივნისში ქ. პიდნასთან, მაკედონიაში. რომაელებმა კონსულ ლუციუს ემილიუს პაულუსის სარდლობით გაანადგურეს მაკედონელთა ჯარი, რომელსაც მეფე პერსევსი მეთაურობდა. მაკედონელთა ნაკლებად მოძრავ ფალანგას რომაელებმა ლეგიონთა წყობის რთული ტაქტიკა დაუპირისპირეს. პიდნის ბრძოლის შემდეგ მაკედონია სავსებით დაემორჩილა რომს. ქართული საბჭოთა ენციკლოპედია, ტ. 8, თბ., 1984. — გვ. 56.
პირენეს ზავი

პირენეს ზავი (ფრანგ. Traité des Pyrénées, ესპ. Tratado de los Pirineos) — ზავი საფრანგეთსა და ესპანეთს შორის. დაიდო 1659 წელს. ხელი მოაწერეს საფრანგეთის მხრიდან ჯულიო მაზარინიმ, ესპანეთის მხრიდან ესპანეთის პირველმა მინისტრმა ლუის დე არომ. ამ ზავით ესპანეთი საფრანგეთს აძლევდა რიგ ტერიტორიებს ესპანეთის ნიდერლანდში, პირენეს საზღვარზე. პირენეს მთები ხდებოდა საფრანგეთ-ესპანეთის ახალი საზღვარი. დადასტურდა საფრანგეთის უფლებები ნავარაზე. საფრანგეთი ტოვებდა კატალონიის დაკავებულ ნაწილს, ზოგიერთ ციხეს ნიდერლანდში და ფრანშ-კონტეში. პირენეს ზავის მიხედვით საფრანგეთის მეფე ლუი XIV-ს ცოლად უნდა შეერთო ფილიპე II-ის ასული ესპანეთის ინფანტა მარია ტერესა, რომელსაც მზითვად ატანდნენ 500 ათ. ოქროს ეკიუს. ესპანეთის მიერ ამ თანხის დროულად გადახდის შემთხვევაში მარია ტერესა უარს ამბობდა ესპანეთის ტახტზე. ომით გამოფიტულმა ესპანეთმა ვერ შეძლო ფულის დროზე გადახდა, რაც ესპანეთის ჰაბსბურგთა სამფლობელოებსა და ესპანეთის ტახტზე საფრანგეთის პრეტენზიების საბაბად იქცა. Cooper, JP (editor) (1970) The New Cambridge Modern History: Volume 4, The Decline of Spain and the Thirty Years War, 1609-48/49:, 1979, CUP. ISBN 978-0521076180.  Maland, David (1966) Europe in the Seventeenth Century, 1991, Macmillan. ISBN 978-0333023419.  (2012) Conquista e Incorporación de Navarra a Castilla. Pamplona-Iruña: Pamiela. ISBN 978-84-7681-736-0.  Pendrill, Colin (2002). რედ. Martin Collier, Erica Lewis: Spain 1474 - 1700. Heinemann. ISBN 978-0-435-32733-0.  Sahlins, Peter (1989) Boundaries: The Making of France and Spain in the Pyrenees, 1992, University of California Press. ISBN 978-0520065383.  Oakley, Stewart P (1993) War and Peace in the Baltic, 1560-1790, 2005, Routledge. ISBN 978-0415024723.  ზავის სრული ტექსტი. დაარქივებულია ორიგინალიდან — 18 სექტემბერი 2005. ციტირების თარიღი: 23 მაისი 2021.
სლოვენური ენა

სლოვენური ენა (სლოვენურად slovenščina) — სლოვენიელების ენა, მიეკუთვნება სლავური ენების სამხრეთსლავური ენების შტოს. სლავური ენები თავის მხრივ ინდოევროპულ ენათა ოჯახში შედის. ↑ https://github.com/unicode-org/cldr/blob/main/common/main/sl.xml
ალვარო ნეგრედო

ალვარო ნეგრედო სანჩესი (ესპ.Álvaro Negredo Sánchez; 20 აგვისტო, 1985, მადრიდი, ესპანეთი) — ესპანელი ფეხბურთელი, საფეხბურთო კლუბ „კადისის“ ფორვარდი. 2007-2008 და 2008-2009 წლის სეზონებში ალვარო თავისი კლუბების ბომბარდირი იყო, მან ამ ორ სეზონში შესაბამისად 13 და 19 გოლი გაიტანა. 2009 წლის ივლისში გადავიდა მადრიდის „რეალში“. 2009 წლის 21 აგვისტოს ნეგრედო ოფიციალურად გახდა „სევილიის“ ფეხბურთელი. სატრანსფერო თანხამ 15 მილიონი ევროს მიაღწია. „გალაქტიკოსმა“ 2 წლის ვადაში გამოსყიდვის უფლება დაიტოვა, თუმცა „სამეფო“ კლუბმა ნეგრედო მადრიდში აღარ დააბრუნა. ესპანეთის თასის მფლობელი — 2009-10 ევროპის ჩემპიონი — 2012 ვიკისაწყობში არის გვერდი თემაზე: ალვარო ნეგრედო „სევილიის“ ოფიციალური პროფილი დაარქივებული 2012-06-28 საიტზე Wayback Machine. BDFutbol-ის პროფილი ეროვნული ნაკრების მონაცემები Futbolme-ს პროფილი (ესპანური) ალვარო ნეგრედო — ფიფას ჩანაწერი[დაარქივებული] Transfermarkt-ის პროფილი
ომი პოლონეთის მემკვიდრეობისათვის

ომი პოლონეთის მემკვიდრეობისათვის — ომი ერთი მხრივ, რუსეთ-ავსტრია-საქსონიასა და, მეორე მხრივ, საფრანგეთს შორის. მიმდინარეობდა 1733-1735 წლებში. ომის საბაბი გახდა პოლონეთის ტახტისათვის ბრძოლა ავგუსტ II-ის სიკვდილის შემდეგ. საფრანგეთამა პოლონეთის ტახტზე სტანისლავ I ლეშჩინსკის კანდიდატურა წამოაყენა. რუსეთი და ავსტრია მხარს უჭერდნენ საქსონიის კურფიურსტს ფრიდრიხ ავგუსტ II-ს. მეფის რუსეთის მთავრობამ 1733 წლის სექტემბერში პოლონეთში ჯარები შეიყვანა. 1733 წლის 12 სექტემბერს ვარშავაში სეიმმა ლეშჩინსკი მეფედ აირჩია. რუსეთის მიერ დაკავებულ ტერიტორიაზე შლიახტის ნაწილმა მეფედ ფრიდრიხ ავგუსტი (ავგუსტ III) აირჩია. ომის დროს რუსეთის ჯარებმა დაიკავეს ტორუნი და გდანსკი. ლეშჩინსკი გაიქცა. პოლონელი მაგნატების უმრავლესობა ავგუსტ III-ის მხარეს გადავიდა. ომი დამთავრდა საფრანგეთსა და ავსტრიას შორის დადებული დადებული 1735 წლის პრელიმინალური, ხოლო 1738 წელს საბოლოო ვენის ზავით, რომელსაც 1739 წელს შეუერთდნენ რუსეთი და პოლონეთი. საფრანგეთმა პოლონეთის მეფედ ავგუსტ III სცნო. ქართული საბჭოთა ენციკლოპედია, ტ. 8, თბ., 1984. — გვ. 154.
დრიუ ბერიმორი

დრიუ ბერიმორი (ინგლ. Drew Barrymore; 22 თებერვალი, 1975, კალვერ-სიტი, კალიფორნია) — ამერიკელი მსახიობი. პირველად გადაიღეს 11 თვისა რეკლამაში. ბერიმორი ავტორია ავტობიოგრაფიული წიგნისა, სადაც ის ნარკოტიკებისა და ალკოჰოლის მოხმარებას აღწერს. ვიკისაწყობში არის გვერდი თემაზე: დრიუ ბერიმორი დრიუ ბერიმორი კინოფილმების ინტერნეტ-მონაცემთა ბაზაში დრიუ ბერიმორი People.com-ზე
ძველით ახალი წელი

ძველით ახალი წელი (ბელარ. Стары Новы год, ბერძ. Παλιά νέο έτος, სერბ. Српска Нова година ან Srpska Nova godina, რუს. Старый Новый год, უკრ. Старий Новий рік, სომხ. Հին Նոր Տարի, მაკედ. და ბულგ. Стара Нова година, რუმინ. Anul Nou pe rit vechi) — ტრადიციული დღესასწაული, რომლითაც სხვადასხვა ქვეყანაში აღნიშნავენ იულიუსის კალენდრის 1-ლ იანვარს, ახალ წელს. XX და XXI საუკუნეებში ძველით ახალი წელი გრიგორიანული კალენდრის 14 იანვარზე მოდის, ახალი წლიდან 13 დღეში. როგორც წესი, ძველით ახალ წელს, არც ერთი სახელმწიფო არ ცნობს ქვეყნის ოფიციალურ დღესასწაულად. მიუხედავად იმისა, რომ რუსეთის საბჭოთა ფედერაციული სოციალისტური რესპუბლიკა 1918 წელს ოფიციალურად გადავიდა გრიგორიანულ კალენდარზე, რუსული მართლმადიდებლური ეკლესია მას შემდეგ კვლავ იულიუსის კალენდრით სარგებლობს. ახალი წელი აღინიშნება ორივე კალენდრით. იულიუსის კალენდრის ახალი წელი რუსეთში დღემდე არაოფიციალურია და რუსები ახალ წელს ორჯერ, 1-ელ და 14 იანვარს აღნიშნავენ. ყველაზე ხშირად სერბეთში ამ დღესასწაულს სერბულ ახალ წელს უწოდებენ (Српска Нова година/Srpska Nova godina). სერბეთის მართლმადიდებელი ეკლესია თავის დღესასწაულებს კვლავ იულიუსის კალენდრით აღნიშნავს. მოსახლეობის ნაწილი ძველით ახალ წელს ისევე აღნიშნავს, როგორც 1 იანვარს. ბელგრადში, პარლამენტისა და მერიის შენობის წინ ეწყობა კონცერტი. სერბეთის მართლმადიდებელი ეკლესიის ორგანიზებით წმინდა საბას საკათედრო ტაძრიდან უშვებენ ფოიერვერკს, სადაც უამრავი ადამიანია შეკრებილი. ასეთივე ღონისძიებები ეწყობა სხვა ქალაქებშიც. მაკედონიაში ეს დღესასწაული „ძველი ახალი წლის“ სახელითაა ცნობილი (Стара Нова година). 13 იანვრის ღამეს, ხალხი ქუჩებში გამოდის, სადაც მეზობლები უზარმაზარ კოცონს ანთებენ, შემდეგ კი ერთად ჭამენ და სვამენ. ძველით ახალ წელს ასევე აღნიშნავენ მსოფლიოს სხვადასხვა ქვეყნებში მცხოვრები მაკედონელები, ძირითადად ავსტრალიაში, კანადასა და აშშ-ში. ძველით ახალი წლის ტრადიცია შემონახულია ასევე სომხეთში, ბელარუსში, ბოსნია-ჰერცეგოვინაში, საქართველოში, ყაზახეთში, ჩერნოგორიაში, მოლდოვაში, უკრაინაში, უელსსა და შვეიცარიაში. XX საუკუნის პირველ ნახევარში შოტლანდიელი გელების ნაწილი კვლავ აღნიშნავდა ამ დღესასწაულს. Happy Old New Year! «Старый или новый?» «Старый Новый год» Об юлианском и григорианском календарях (старом и новом стилях) დაარქივებული 2012-07-02 საიტზე Wayback Machine.
სლოვაკური ენა

სლოვაკური ენა (სლოვაკ. slovenský jazyk ან slovenčina) — განეკუთვნება სლავური ენების დასავლურ ჯგუფს. ძირითადად გავრცელებულია სლოვაკეთში. სლოვაკურ ენაზე ლაპარაკობს 6000 ათ.-მდე კაცი. აქვს სამი დიალექტი - დასავლური, შუა და აღმოსავლური სლოვაკური. სალიტერატურო ენის ჩამოყალიბება დაიწყო XIX საუკუნის 40-იანი წლებიდან შუა დიალექტის საფუძველზე. სლოვაკური ენის უძველესი ძეგლები განეკუთვნება XV-XVI საუკუნეებს. დამწერლობას საფუძვლად უდევს ლათინური ანბანი. მთავარი სტატია: სლოვაკური დამწერლობა.
მათი საკუთარი ლიგა

მათი საკუთარი ლიგა — 1992 წლის ამერიკული დრამატული ფილმი. ფილმი ეხება და ეძღვნება AAGPBL-ს, ამერიკელ ქალთა ბეისბოლის ლიგის მონაწილეებს, რომელიც 1943-54 წლებში არსებობდა. ფილმში ბეისბოლის გუნდის ერთ-ერთი წევრის როლს პოპ-ვარსკვლავი მადონა ასრულებს. ტომ ჰენქსი — ჯიმი დუგანი ჯინა დეივისი — დოროთი ჰინსონი მადონა — მეი მორდაბიტო „A League of Their Own“ — Allmovie-ზე
არტიგასის დეპარტამენტი

არტიგასის დეპარტამენტი (ესპ. Departamento de Artigas) — ურუგვაის უკიდურესი ჩრდილოეთი დეპარტამენტი. ფართობი 11 928 კმ², მოსახლეობა 73 378 ადამიანი (2011 წ). დედაქალაქია არტიგასი. სამხრეთით ესაზღვრება სალტოს დეპარტამენტი, ჩრდილოეთით და აღმოსავლეთით — ბრაზილია, დასავლეთიდან კი მდინარე ურუგვაიზე გაივლის საზღვარი არგენტინასთან. სახელი ეწოდა ურუგვაის დამოუკიდებლობისათვის მებრძოლი გმირის — ხოსე არტიგასის პატივსაცემად. დეპარტამენტი შეიქმნა 1884 წლის 1 ოქტომბრის კანონით, ტერიტორიაზე, რომელიც მანამდე სალტოს მიეკუთვნებოდა. ურუგვაის დეპარტამენტები INE map of Artigas Department დაარქივებული 2012-10-10 საიტზე Wayback Machine. ↑ Ley N° 1757. DIVISION ADMINISTRATIVA. DEPARTAMENTO DE ARTIGAS. DEPARTAMENTO DE RIVERA. CREACION — National Directorate of Official Printings and Publications. <a href="https://wikidata.org/wiki/Track:Q95703669"></a>